अटॉर्नी जनरल की भूमिका (Roll of Attorney General in India): 1950 में पंडित जवाहर लाल नेहरू के कार्यकाल में पहले महान्यायवादी एमसी सीतलवाड थे, जिन्होंने इस पद पर 13 साल (अब तक सर्वाधिक) सेवाएं दी थीं। संविधान के अनुच्छेद 76 (1) के अनुसार, राष्ट्रपति उच्चतम न्यायालय का न्यायाधीश नियुक्त होने के योग्य किसी व्यक्ति को भारत का महान्यायवादी नियुक्त कर सकता है। राष्ट्रपति जब तक चाहे, महान्यायवादी अपने पद पर बना रह सकता है। लेकिन चूंकि उसकी नियुक्ति सरकार की सलाह पर की जाती है, इसलिए यह परिपाटी बन गई है कि सरकार बदलने के साथ ही वह अपना इस्तीफा पेश कर देता है।